**TAKMIČARKI PRAVILNIK**

BALKAN SNOOKER LEAGUE

**ČLAN 1.**

**SVRHA PRAVILNIKA**

Balkan Snooker League (BSL) donosi ovaj takmičarski pravilnik kako bi se obezbedili ravnopravni i fer uslovi za sve učesnike BSL-a.

Pravilik će se primenjivati na svim takmičenjima u okviru BSL-a

**ČLAN 2.**

**OPŠTE ODREDBE**

**STAV 1.**

**Otvorenost takmčenja**

Sva takmičenja u okviru BSL-a su pozivnog karaktera, a pravo poziva zadržavaju osnivaoci BSL-a, a to su Marko Stoilković, Kenan Terzić i Filip Bermanec.

**STAV 2.**

**Takmičarska Legitimacija**

Svi takmičari koji žele da se takmiče na turnirima BSL-a pristaju na obavezu da u skladu sa propisima BSL-a, obezbede sebi takmičarsku legitimaciju koja se obnavlja na godišnjem nivou i važi za sezonu za koju je obezbeđena. To praktično znaći da se ne može koristiti nakon isteka sezone za koju je namenjena bez obzira da li je takmičar učestvovao na svim turnirima ili ne.

**STAV 3.**

**Vrste takmičenja u okviru BSL-a**

Takmičenja koja su pod direktnom organizacijom BSL-a su:

* Balkan Snuker Liga A
* Balkan Snuker Liga B

**STAV 4.**

**Kalendari takmičenja**

Kalendare takmičenja u obe lige BSL-a usvaja se na početku takmičarske godine na sastanku osnivača, a takmičarska sezona sastoji se od prolećnog i jesenjeg dela i završnog mastersa za sezonu.

Osnivači BSL-a imaju pravo naknadne izmene pomenutog kalendara ukoliko se za to ukaže potreba, a o čemu svi takmičari moraju biti obavešteni minimum 45 dana pre datuma koji bi se eventualno menjao.

**STAV 5.**

**Sudije**

Sudije za turnire na svim nivoima i fazama takmičenja predlažu i delegiraju osnivači BSL-a.

Klub domaćin može da učestvuje u dogovoru oko angažmana sudija na turniru za koji je domaćin. Direktora turnira, takođe, određuju osnivači BSL-a.

**STAV 6.**

**Licenca**

Visinu naknade za licenciranje za jednu sezonu u određenoj kategoriji takmičenja u BSL-a određuju osnivači. Licenca se overava ili vadi samo jednom i to na početku takmičarske sezone.

**STAV 7.**

**Propozicije turnira**

Svaki turnir u organizaciji BSL-a mora imati, u razumnom roku pre početka samog turnira, javno objavljene propozicije turnira. Propozicije moraju sadržati sve relevantne informacije za učesnike turnira:

kategorija turnira, vreme za prijavu i eventualnu odjavu, satnice meceva, žreb, dres kod, adresu kluba domaćina i kontakt osobe zadužene za sve dodatne informacije vezane za turnir.

Krajnji rok za prijavu takmičara za turnir je do početka žreba koji će uvak biti dva dana pre početka samog turnira. Nakon obavljenog žreba, BSL se obavezuje da isti objavi javno, kako na svom sajtu, tako i na svim ostalim digitalnim platformama za komunikaciju, kao što su Facebook, Viber, Whatsup itd.

**STAV 8.**

**Pravo učešća**

Pravo učešća na pojedinačnom turniru imaju svi uredno registrovani takmičari koji poseduju važeću takmičarsku licencu za tekuću sezonu. Takmičari kojima je izrečena disciplinska mera u vidu suspenzije, nemaju prava takmičenja na turnirima BSL-a dok im je disciplinska mera na snazi.

**STAV 9.**

**Žreb**

Svako takmičenje u organizaciji BSL-a reguliše se žrebom. Žrebani mogu biti samo takmičari koji u momentu žreba poseduju validnu licencu. Žreb obavlja ranije imenovani director predstojećeg turnira.

**STAV 10.**

**Pravila I propisi snukera**

Balkan snuker liga u potpunosti prihvata internacionalna pravila igre snuker i u buduće će uvek pratiti i blagovremeno usvojiti sve eventualne promene, kako u pravilima same igre, tako i u organizaciji svakog od turnira i samog takmičenja.

**STAV 11.**

**Nesportsko ponašanje**

Za vreme meča zabranjeno je konzumiranje alkohola i cigareta.

Nesportsko ponašanje (lupanje, glasno negodovanje, ometanje protivnika na bilo koji način dok je na potezu i slično) će biti kažnjeno zvaničnim upozorenjem od strane sudije meča ili direktora turnira. Ukoliko se nesportsko ponašanje nastavi i posle upozorenja, igrač može izgubiti frejm, meč, ili čak biti diskvalifikovan sa turnira, a o njegovom daljem sankcionisanju odlučuje disciplinski sastanak koji zakazuje director turnira sa osnivačima BSL-a.

Ukoliko igrač preda frejm ili meč, a imao je dovoljno poena na stolu da preokrene rezultat, sudija ili director turnira ima pravo da sankcioniše takmičara shodno disciplinskom pravilniku. Isto pravilo primenjuje se u slučaju da takmičar pokušava velikim brojem snukera da se vrati u meč. Ove dve stavke se po svim standardima smatraju nesportskim ponašanjem.

Zabranjeno je konzumiranje bilo kakvih medikamenata ili supstanci bilo koje vrste koje se nalaze na listi Antidoping federacije kao nedozvoljene. Ukoliko takmičar koristi lekove iz zdravstenih razloga, kao deo terapije, dužan je da o tome obavesti direktora turnira.

**STAV 12.**

**Gledaoci**

Zabranjeno je slikanje blicom u toku trjanja mečeva.

Mobilni telefoni moraju biti isključeni ili prebačeni na silent opciju.

Zabranjeno je konzumiranje alkohola i cigareta u delu klubu gde se igraju mečevi.

Zabranjena je svaka vrsta pomeranja u liniji udarca kada je takmičar na potezu.

Sportsko navijanje je poželjno ali ne sme ometati ni jednog takmičara niti meč.

Nije dozvoljeno razgovaranje sa igračima dok traje meč.

U slučaju nepoštovanja ovih pravila, sudija ili direktor turnira ima pravo da gledaoca koji je prekršio iste, udalji sa meča.

**STAV 13.**

**Tumačenje takmičarskog pravilnika**

Sva tumačenja takmičarskog pravilnika čine iskljuvo osnivači BSL-a

Nakon okončanja takmičarskog turnira, učesnici mogu podneti žalbu, usmeno ili pismeno, ili sudiji ili direktoru turira ili samim osnivačima BSL-a, ukoliko smatraju da su njihova prava oštećena na bilo koji način od strane bilo koga za vreme trajanja turnira.

Osnivači će po ovakvim pitanjima donetu odluku, ali odluka donešena za vreme samog turnira se ne može promeniti.

**ČLAN 3.**

**SISTEM TAKMIČENJA**

Svi turniri u organizaciji BSL-a boduju se za rang listu, na osnovu koje se određuju nosioci turnira kao i učesnici završnog mastersa. Sve kategorije takmičenja imaju svoju rang listu ali je sistem bodovanja za rang listu u svim kategorijama identičan.

**STAV 1.**

**Bodovanje I rang lista**

- Sve kategorije takmičenja podležu sistemu bodovanja I rangiranja takmičara na osnovu postignutog uspeha na turnirima.

- Na početku svake sezone, svi takmičari kreću od početka (nula bodova) bez obzira na to kakav su plasman ostvarili u prethodnoj sezoni.

- Broj bodova a samim tim i rang lista takmičara biće objavljena najkasnije dva dana nakon završenog turnira na web stranici BSL-a kao i na ostalim digitalnim platformama za komunikaciju, kao što su Facebook, Viber, Whatsup itd.

- Takmičari koji se takmiče u bilo kojoj kategoriji podložni su promeni bodova a samim tim i rankingom čak i u slučaju da nisu učestvovali na turniru.

- Ne dolazak na turnir se mora prijaviti najkasnije dva dana pre obavljanja žreba za predstojeći turnir

- Bodovanje I rang lista takmičara u Balkan Snooker League A:

- Učestvovanje na turniru – 100 bodova

- Plasman u 1/8 Finala – 250 bodova

- Plasman u 1/4 Finala – 500 bodova

- Plasman u 1/2 Finale – 640 bodova

- Finalista – 800 bodova

- Pobednik – 1000 bodova

**STAV 2.**

**Kategorije takmičenja**

Počevši od sezone 2023, rangirni turniri BSL-a biće organizovani u dve lige. Kako su svi turniri pozivanog karaktera, pravo učešća u A ligi određuju osnivači BSL-a na osnovu dosadašnje postignutih rezultata svih takmičara u BSL-u.

Svi ostali takmičari mogu se takmičiti u B ligi, koja je takođe pozivnog karaktera.

Takmičenje u obe lige biće organizovano po unapred utvrđenom kalendaru takmičenja. Turniri se igraju tri takmičarska dana i to od petka do nedelje.

Na kraju jedne takmičarske godine, najbolje plasirana dva takmičara iz B lige stiču pravo da se u narednoj sezoni takmiče u A ligi, dok dva najlošije plasirana takmičara u A ligi, moraju sledeće sezone da nastave takmičenje u B ligi.

Ukoliko se dogodi da dva ili više takmičara imaju identičan broj bodova na kraju sezone, bolje plasiranog takičara odrediće sledeći kritarijumi:

1. Broj osvojenih turnira u toku cele sezone
2. Međusoban skor takmičara u toku cele sezone
3. Ukupan broj pobeda u toku cele sezone
4. Ukupna frejm razlika ostvarena na svim turnirima u toku cele sezone

Ukoliko su takmičari i tada izjednačeni, ili je nemoguće na pravičan način odrediti koji je od takmičara bolje plasiran, svi takmičari koji su zahvaćeni ovakvim slučajem, odigraće kvalifikacioni turnir, čiju organizaciju i datum održavanja preuzima BSL.

**STAV 3.**

**A Liga**

- Takmičari koji se takmiče u okviru A lige, svoje turnire igraju po unapred utvrđenom kalendarskom rasporedu.

- Takmičari u A ligi kreću takmičenje na svojim turnirima u grupnoj fazi i to osam grupa po tri takmičara, pri čemu su nosioci grupa određeni na osnovu plasmana na rang listi. Prvoplasirani i drugoplasirani iz grupe prolaze dalje u eliminacionu fazu turnira

- Na prvom turniru u takmičarskoj sezoni, nosioci grupa se postavljaju tako da svaka država učesnica dobija po jednog nosioca grupe, a ostali se postavljaju na osnovu rang liste iz prethodne sezone. Na svim ostalim turnirima, nosioci se postavljaju na osnovu rang liste bez obzira na to iz koje su države, a pobednik turnira ima zagarantovano mesto prvog nosioca na sledećem turniru.

- U slučaju ne dolaska nekog od takmičara iz A lige na turnir, njegovo mesto može biti popunjeno tako što osnivači BSL-a imaju pravo dodeljivanja Wild Card, ili putem kvalifikacionih turnira.

- Ukoliko se dogodi da nakon odigrane grupne faze takmičenja, dva ili sva tri takmičara imaju isti broj bodova, plasman u grupi odrediće sledeći kriterijumi:

1 Frejm razlika mečeva u grupnoj fazi turnira

2 Međusoban skor takmičara

U sučaju da su dva ili sva tri takmičara i dalje izjednačeni po svim navedenim kriterijumima, plasman u grupi biće određen "Rispoted Black" sitemom.

- Takmičari koji svojim plasmanom u grupnom delu takmičenja ostvare parvo učešća u eliminacionoj fazi turnira, postavljaju se u unapred određen kostur koji je uvek isti, na svim turnirima. Na ovaj način se garantuje da se nosioci grupa ne mogu međusobno sastati pre četvrtine finala, kao ni da se prvi i drugi nosilac ne mogu sastati pre finala, pod uslovom da su u grupnom delu takmičenja opravdali ulogu favorita i ostvarili najbolji plasman u grupnom delu takmičenja.

- Takmičari koji svojim plasmanom u grupnom delu ostvare pravo učešća u eliminacionoj fazi turnira, žrebani su tako da se prvoplasirani iz svih grupa ne mogu međusobno sastati odmah u osmini finala, kao ni da se takmičari iz iste grupe ne mogu sastati ponovo pre finala. Takođe, prvi I drugi nosioc turnira ne mogu se sastati pre finala pod uslovom da su u grupnom delu takmičenja opravdali ulogu favorite I ostvarili najbolji plasman u grupnom delu takmičenja.

Format mečeva rangirnih turnira u okviru A lige:

1 Grupna faza takmičenja do 3 dobijena frejma (Best of 5)

2 Mečevi osmine finala do 4 dobijena frejma (Best of 7)

3 Mečevi četvrtine finala do 4 dobijena frejma (Best of 7)

4 Mečevi polufinala do 4 dobijena frejma (Best of 7)

5 Finalni meč do 4 dobijena frejma (Best of 7)

- Na kraju sezone, po završenih četiri turnira, najbolje plsiranih dvanaest takmičara odigraće završni masters turnir na kojem su svi bodovi duplirani, nakon kojeg prvoplasirani na listi postaje sampion Balkan snuker lige za tu godinu.

- Iz poštovanja prema onim takmičarima koji na svoje mečeve stignu na vreme, kašnjenje na mečeve se neće tolerisati. Takmičar je u obavezi da dođe i prijavi se ili sudiji ili direktoru turnira najkasnije 15 minuta pre početka meča. U slučaju kašnjenja, takmičar gubi pravo na zagrevanje. U slučaju kašnjenja na meč do 15 minuta, takmičar gubi frejm, a preko petnaest minuta, gubi meč

- Od prvog turnira tekuće takmičarske godine pa do poslednjeg, ukjučujući i završni mastes, obavezan je kompletan dres kod koji obuhvata:

Košulja, pantalone (bez vidljivih džepova pozadi), cipele, prsluk I kravata ili leptir mašna. Odstupanje od dres koda može biti odobreno samo uz saglasnost direktora turnira.

- Uslov za održavanje turnira su da ne bude glasne muzike, duvanskog dima niti konzumiranja alkoholnih pića za vreme trajanja meča.

**STAV 4.**

**Završni masters TOP 12**

Šampion za takmičarsku sezonu BSL-a postaje takmičar koji nakon odigranog mastersa na kojem su bodovi duplirani, zauzme prvo mesto na rang listi.

Završni masters je organizovan tako da su takmičari žrebani u četiri grupe po tri takmičara. Svaka od grupa će imati svog nosioca a to su četvorica prvoplasiranih na rang listi pre početka mastersa. Nakon žrebanja i postavljanja nosioca, na druga mesta se žrebaju igrači od petog do osmaog mesta, a na kraju se kao treći takmičari u grupi žrebaju igrači koji su zauzeli od devetog do dvanaestog mesta.

Ukoliko se dogodi da dva ili više igrača imaju isti broj bodova nakon završenih četiri turnira, bolje plasiranog odrediće sledeći kriterijumi:

1 broj osvojenih turnira u toku sezone

2 međusobni skor takmičara (u koliko ih je bilo) u toku cele sezone

3 Ukupan broj pobeda na svim turnirima BSL-a u toku cele sezone

4 Ukupna frejm razlika ostvarena na svim turnirima u toku sezone

U koliko se dogodi da su takmičari i dalje izjednačeni, BSL će organizovati kvalifikacioni meč ili manji turnir na kojem će se odrediti konačni plasman takmičara.

Žreb za masters biće obavljen 3-5 dana pre početka samog mastersa i objavljen na web stranici BSL-a, kao i na svim ostalim digitalnim platformama za komunikaciju, kao što su Facebook, Viber, Whatsup itd.

- Format mečeva na završnom mastersu:

1 Grupna faza turnira, prvi do 4 dobijena frejma (Best of 7)

2 Četvrtinala, prvi do 5 dobijenih frejmova (Best of 9)

3 Polufinala, prvi do 5 dobijenih frejmova (Best of 9)

4 Finale, prvi do 7 dobijenih frejmova (Best of 13)

Finalni meč će biti održan u dve sesije od kojih je prva šest frejmova ukupno, a druga preostalih sedam ukoliko je neophodno.

Satnica za završni masters TOP 12:

* Petak – grupna faza takmičenja, mečevi počinju u 12:00h,
* Subota – četvrtina finala sa početkom u 11:00h
* Subota – Polufinala sa početkom u 17:00h
* Nedelja – finale sa početko u 11:00h I 17:00h za drugu sesiju

Pravo učešća na završnom masters turniru takmičari automatski ostvaruju plasmanom među prvih 12 na rang listi takmičenja, pod uslovom da su odigrali bar tri od četiri turnira u toku jedne takmičarske godine. U slučaju sprečenosti nekog takmičara da učestvuje, osnivači mogu dodeliti Wild Card nekom od takmičara, koji ne ispunjava gore navedene kriterijume.

**STAV 5.**

**Džoker ili Wild Card**

Osnivači BSL-a zadržavaju pravo da određenom takmičaru omoguće takmičenje na nekom od turnira, uključujući i završni masters, ukoliko se za to ukaže potreba. Ovakva odluka se donosi na sastanku osnivača BSL-a i ona ne može biti doneta na štetu bilo kog drugog takmičara.

Broj Wild Carda za jedan turnir nije ograničen niti limitiran na određeni broj i u potpunosti je u ingerenciji osnivača BSL-a

Svi takmičari koji se takmiče u A ligi tako što su dobili Wild Card, samo fiktivno ulaze na rang listu takmičara i ne mogu se kvalifikovati za završni masters.

**STAV 6.**

**Faul I promašaj**

Na svim mečevima BSL-a koji se budu igrali bez sudije, odnosno sa jednim dežurnim sudijom nadležnim za nadgledanje turnira, primenjivaće se pravilo faul i promašaj i to najviše tri puta. Takmičari su dužni da sami vrate potez, uz međusoban dogovor. U slučaju bilo kakvog ne slaganja, a kako bi se takve situacije izbegle, poželjno je pre samog udarca pozvati dežurnog sudiju da asistira prilikom vraćanja pozicije.

Na mečevima gde je prisutan sudija, pravilo faul i promašaj je u celosti u nadležnosti sudije koji je određen za taj meč.

**ČLAN 4.**

**DISCIPLINSKE MERE**

**STAV 1.**

**Opšte odredbe**

Ovaj opšti pravilnik odnosi se na disciplinske prekršaje učinjene kako od strane takmičara, tako i od strane služebnih lica ili pratilaca (publike) svih učesnika turnira koje organizuje BSL. Disciplinsku odgovornost povlači svaki disciplinski prekršaj izvršen namerno ili iz nehata, kojim se nanosi šteta snuker sportu u najširem smislu.

Disciplinski postupak se pokreće na osnovu pisane ili usmene disciplinske prijave Direktora turnira, sudije meča, klubova, igrača, ili drugih ovlašćenih lica i organizacija ako se radi o prekršajima u inostranstvu.

Sve mere vezane za eventualne disciplinske prekršaje od strane učesnika na turnirima donose osnivači BSL-a na sastnku kojem može prisustvovati i lice protiv kojeg se vodi disciplinski postupak.

**STAV 2.**

**Suspenzija**

Ukoliko se dogodi da su pravila snukera, sportskog ponašanjagrubo prekršena ili je načinjen disciplinski prekršaj koji prevazilazi uobičajene mere donate takmičarskim pravilnikom, protiv okrivljenog se može izreći kazna suspenzija sa svih takmičenja pod organizaciom BSL-a. Kazna suspenzije je ujedno i najveća kazna koja se može izreći nekom od učesnika na takmičenju BSL-a i odluka o njoj može se doneti isključivo na sastanku osnivača BSL-a.

**STAV 3.**

**Prekršaji takmičara**

1. Kašnjenje / ne pojavljivanje na meču

- Ukoliko se dogodi da jedan od takmičara kasni na svoj meč (obavezan je dolazak do 15 min pre meča) on automatski gubi pravo na zagrevanje.

- Ukoliko kasni na sam početak meča manje od 15 min, takmičar automatski gubi jedan frem u meču na koji kasni.

- Ukoliko kasni na meč više od 15 min od početka meča, takmičar automatski gubi meč, koji se u korist njegovog protivnika računa maksimalnim skorom.

- Ukoliko se takmičar ne pojavi na svom meču opšte, a pri tome se nije javio da je sprečen iz bilo koeg razloga, biće kađnjen sa novčanom kaznom u iznosu od 50 Evra.

2. Konzimiranje alkohola I cigareta

- Konzimiranje alkohola I cigareta u celukopnom trajanju meča, što podrazumeva od početka zagrevanja pa do završetka meča, nije dozvoljeno i biće kažnjeno na sledeći način:

- Prva opomena od strane zvaničnika, dežurnog sudije ili sudije na meču

- Druga opomena koja automatski povlači i gubitak frejma u meču

- Treća opomena koja automatski povlači i gubitak celog meča uz koju će biti izrečena i novčana kazna u iznosu od 50 Evra.

3. Korišćenje mobilnog telefona u toku trajanja meča nije dozvoljeno i biće kažnjeno na sledeći način:

- Prva opomena od strane zvaničnika, dežurnog sudije ili sudije na meču

- Druga opomena koja automatski povlači i gubitak frejma u meču

- Treća opomena koja automatski povlači i gubitak celog meča uz koju će biti izrečena i novčana kazna u iznosu od 50 Evra.

4. Bilo kakvo nedolično i nesportskoponašanje u toku meča (glaso negodovanje, psovanje udaranje ili ometanje protivnika dok je na potezu) takođe će biti kažnjeno i to:

- Prva opomena od strane zvaničnika, dežurnog sudije ili sudije na meču

- Druga opomena koja automatski povlači i gubitak frejma u meču

- Treća opomena koja automatski povlači i gubitak celog meča uz koju će biti izrečena i novčana kazna u iznosu od 50 Evra.

5. Kao poseban nesportki vid ponašanja, tretira se ne pružanje ruke protivniku ili sudiji na početku ili na kraju meča. Ukoliko se ovakav prekršaj dogodi, takmičaru se može izreći kazna:

- Ne pružanje ruke na početku meča, novčano u iznosu od 100 Evra

- Ne pružanje ruke na kraju meča, novčano u iznosu od 100 Evra

- Ne pružanje ruke ni na početku ni na kraju meča, novčano u iznosu od 300 Evra

Ukoliko igrač želi da učestvuje na narednom turniru, a na prerhodnom je učinio prekršaj koji potpada pod novčanu sankciju, sve kazne mora platiti u trenutku plaćanja kotizacije (pre žreba).

**STAV 4.**

**Prekršaji oficijalnih lica**

Sva lica koji na određeni način učestvuju u radu i organizaciji takmičenja pod okriljem BSL-a, biće tumačena kao oficijalna lica takmičenja od kojih se očekuje profesionalan i nepristupačan odnos prema svim takmičarima, kao i prema samom takmičenju, odnosno turniru. Protiv ovih lica, disciplinske mere donose osnivači BSL-a na satanku kojem ima pravo prisustva i samo lice protiv kojeg se void disciplinski postupak.

Prekršaji oficijalnih lica mogu biti:

1 Lažiranje, nameštanje, ili na bilo koji drugi način uticanje na žreb za turnire

2 Ne poštovanje rokova ili drugih vremenskih termina vezanih za turnire

3 Kršenje sudijske ili organizacione etike

4 Davanje netačnih informacija vezanih za turnir bilo kojem od takmičara

5 Primanje mita

**STAV 5.**

**Prekršaji pratilaca takmičara i publike**

Sva lica koja prisustvuju turniru u svojstvu gledalaca ili pratioca nekog od takmičara, moraju se ponašati u skladu sa međunarodnim pravilima ponašanja publike u toku snuker meča, odnosno turnira u celosti.

U slučaju da se dogodi da neko iz publike na nilo koji način ometa takmičara, ili sudiju pa samim tim i meč, tj turnir uopšte, biće mu izrečena usmena opomena, nakon koje meč, pa i ceo turnir može biti pauziran dokle god lice koje pravi prekršaj ne bude udaljeno sa meča ili turnira. Protiv lica kojem se prekrčaj ponovi, moće se izreći mera zabrane prisustvovanju turnirima BSL-a.